Столична община,  район „Кремиковци“ в качеството си на доставчик на нова социална услуга  „Асистентска подкрепа“, в изпълнение на Закона за социалните услуги

                                                         О Б Я В Я В А

[bookmark: _GoBack]че от  18.04. 2022 г. приема документи от кандидат- потребители за ползване на социалната услуга „Асистентска подкрепа“ и кандидати за социални асистенти.
Финансирането е осигурено със средства от държавния бюджет.
Съгласно чл.93 от ЗСУ от Закона за социалните услуги (ЗСУ) „Асистентска подкрепа“ се предоставя на следните целеви групи:
лица в надтрудоспособна възраст в невъзможност за самообслужване, които нямат определена по съответния ред степен на намалена работоспособност;
деца с трайни увреждания и пълнолетни лица с трайни увреждания с определена чужда помощ, които не ползват асистентска подкрепа, помощ за осигуряване на асистентска подкрепа или за които не се получава помощ за грижа в домашна среда по реда на друг закон.
Броят часове се определя според индивидуалните нужди на всяко лице и се предоставят от лице назначено на длъжност „Социален асистент“.
Максималният брой часове за ползване на социалната услуга „Асистентска подкрепа” от един потребител е до 4 часа дневно (всеки работен ден), съобразно изготвената индивидуална оценка на потребностите.

Кандидатите за потребители могат да заявяват желанието си да ползват социалната услуга „Асистентска подкрепа” по настоящ адрес.


Прием на документи от кандидати за длъжността „Социален асистент“ на социалната услуга „Асистентска подкрепа“ 
 
Кандидатите за длъжността „Социален асистент“ заявяват желанието си да предоставят услуга „Асистентска подкрепа” по настоящ адрес, като необходимите документи за кандидатстване са следните:
Заявление – декларация (по образец):
Документ за самоличност (за справка);
Автобиография;
Копие на документ за придобита образователно-квалификационна степен за завършено основно образование;
Декларация от лицето, че е пълнолетен български гражданин, не е поставено под запрещение, не е осъждано за умишлено престъпление от общ характер за лишаване от свобода, не е лишено по съответния ред от правото да заема определена позиция и не са му налагани мерки като извършител по Закона за защита от домашното насилие (по образец);
Други документи по преценка на кандидата - документи, удостоверяващи успешно преминат курс на обучение за асистент и/или копие от документ, удостоверяващ продължителността на професионален опит /при наличие на такива/.

С одобрените кандидати за заемане на длъжността „Социален асистент“ ще бъдат сключени трудови договори, като един „социален асистент“ на пълен работен ден ще предоставя подкрепа на минимум 3-ма потребители.
Документи от кандидатите могат да се подават:

Документи на кандидат-потребители на новата социална услуга, както и на желаещи да бъдат социални асистенти, се приемат всеки работен ден от  8,30 до 17,00 ч. в деловодството на район Кремиковци или в съответното кметство по адресна регистрация.





